
Începe proiectul „Centru Educațional Interdisciplinar și de Informare - sprijin pentru păstrarea și afirmarea identității lingvistice a cetățenilor din Republica Moldova”, cu finanţare de la Departamentul pentru Relaţia cu Republica Moldova 
	
Universitatea „Alexandru Ioan Cuza” din Iași (UAIC), în calitate de beneficiar, anunță lansarea proiectului cu titlul „Centru Educațional Interdisciplinar și de Informare - sprijin pentru păstrarea și afirmarea identității lingvistice a cetățenilor din Republica Moldova” realizat în parteneriat cu Universitatea de Stat „Alecu Russo” din Bălți (USARB) și finanțat de Departamentul pentru Relația cu Republica Moldova (DRRM) din cadrul Guvernului României.
Proiectul „Centru Educațional Interdisciplinar și de Informare - sprijin pentru păstrarea și afirmarea identității lingvistice a cetățenilor din Republica Moldova” are ca obiectiv înființarea și dotarea unui Centru Educațional Interdisciplinar și de Informare în cadrul Universității de Stat „Alecu Russo” din Bălți, în Rep. Moldova, cu scopul de a sprijini formarea și dezvoltarea competențelor lingvistice și de comunicare în limba română în rândul tinerilor din Republica Moldova, precum și cultivarea interesului acestora pentru valorile culturii și civilizației românești.
 	În perioada de implementare a proiectului (mai-octombrie 2025) vor fi organizate 2 mese rotunde, în cadrul centrului, și 5 acțiuni educative, una la Bălți, în cadrul centrului și alte 4 acțiuni în locații din zona de Centru-Nord și Nord a R. Moldova (Orhei, Fălești, Florești și Edineț). Prin acțiunile educative ce vor fi realizate se urmărește creșterea gradului de conștientizare în rândul cetățenilor din Republica Moldova privind importanța prezervării limbii române în formarea tinerei generații, instruirea, stimularea și încurajarea participării tinerilor din R. Moldova la formatele educaționale de limbă și civilizație românească, precum și la unele competiții educaționale interdisciplinare cu format educațional în limba română, atât în țara de reședință, cât și în România.
Grupul țintă principal al proiectului este reprezentat de 75 de tineri din învățământul preuniversitar liceal din Republica Moldova, în special din zona Centru-Nord și Nord (municipiul Bălți și orașele Orhei, Fălești, Florești și Edineț). Proiectul vizează și beneficiari indirecți, precum cadre didactice, părinți și alți tineri interesați (elevi și studenți), care vor putea accesa informațiile oferite prin intermediul Centrului Educațional și al platformei online. 
Informații suplimentare pot fi obținute de la managerul de proiect, conf. univ. dr. Maria Ignat, la adresa de email: contact.ceii.drrm@gmail.com.

Date de contact beneficiar:
Universitatea „Alexandru Ioan Cuza” din Iaşi 
Bulevardul Carol I, Nr.11, 700506, Iaşi, România
Telefon: 0232-201121, Fax: 0232-201201
E-mail: rectorat@uaic.ro Website: www.uaic.ro

